text: Landsstævnequiz: Hvor mange kilo kage spiser deltagerne?
  29 juni 2017 kl. 06.46
  Er du en landsstævnemester eller en novice af rang? Test dig selv her.
  I fire dage forvandles Aalborg Centrum til et paradis for idrætsudøvere fra hele landet - blandt andet Syd- og Sønderjylland. 
  Torsdag springer flere tusinde deltagere ind på Telenor Arenaen i Aalborg med dronning Margrethe II og statsminister Lars Løkke Rasmussen næsten lige i hælene, når den officielle åbningsceremoni til DGI Landsstævne 2017 fyres i gang.
  Antallet af deltagere er det største siden 1998, der serveres omkring 140.000 skiver rugbrød og opstilles 1.000 midlertidige toiletter i byen. Mere afslører vi ikke, for nu skal du teste dig selv. Ved du for eksempel, hvor mange der deltager i Landsstævne 2017, hvilken by der er vært i 2021, eller hvor mange kilo kage der serveres for de mange tusinde deltagere?
  
  
  